Kirkemedlemskap ikke avgjørende for Normisjon - Dagen.no
DAGEN DagensDebatt
Registrer deg
LOGG INN
Forside
Kristenliv
Samfunn
Synspunkt
Lederartikkel
Logg ut
FELLESSKAP: Det å tilhøre en menighet eller et lokalt kristent fellesskap der en kan få åndelig mat og hjelp til å leve sitt kristenliv, er et helt sentralt bibelsk anliggende for alle kristne. Derfor har vi i Normisjon økt vår satsing på å bygge fellesskap og plante menigheter, skriver ­Tormod Kleiven og Anne Birgitta Langmoen Kvelland. På bildet er de to avbildet under Normisjons generalforsamling i 2015.  Foto: Birgit Opheim
Kirkemedlemskap ikke avgjørende for Normisjon
Skrevet av Tormod Kleiven, leder i Normisjons landsstyre og Anne Birgitta Langmoen Kvelland, generalsekretær i Normisjon
torsdag 2. mars 2017
Synspunkt
Normisjon er en misjonsorganisasjon. Vi ønsker ikke fra sentralt hold å opprette et eget trossamfunn. Mennesker tilknyttet oss som melder seg ut av Den norske kirke, har en rekke andre lutherske alternativer å melde seg inn i.
Vi får i Normisjon spørsmål både fra medier og fra folk i egne rekker om hva Normisjon mener om kirkemedlemskap i Den norske kirke etter Kirkemøtets vedtak om vigselsliturgi for likekjønnede. Spørsmålet om opprettelse av eget trossamfunn er også aktualisert. Det er kjent at region Agder i Normisjon utreder denne muligheten og vil foreslå på sitt årsmøte at regionen oppretter et slikt trossamfunn.
Vi ønsker å knytte noen kommentarer til dette. Spørsmålet om formelt kirkemedlemskap er ikke det mest avgjørende for Normisjon som organisasjon i dagens situasjon. Det er et tjenlighetsspørsmål, som det er fullt mulig for enkeltmennesker å tenke ulikt om og gjøre ulike valg i forhold til.
Kirkesamfunn omtales ikke i Bibelen, men har historisk blitt dannet som en overbygning over lokalmenigheter som har behov for å høre sammen i en større sammenheng med felles læregrunnlag. Dette er ikke bibelsk foreskrevet, men en tjenlig, praktisk ordning.
Det å tilhøre en menighet eller et lokalt kristent fellesskap der en kan få åndelig mat og hjelp til å leve sitt kristenliv, er imidlertid et helt sentralt bibelsk anliggende for alle kristne. Derfor har vi i Normisjon økt vår satsing på å bygge fellesskap og plante menigheter. Nå, som tidligere, gjør vi det fordi vi vil nå ut med evangeliet. Vi lever i et sekulært samfunn der også Norge er blitt en misjonsmark. Hvis den oppvoksende generasjon skal bli kjent med Jesus, må de få muligheten til å bli del av levende fellesskap der evangeliet om nåden, troen og frelsen i Jesus blir forkynt og levd.
Normisjon er en misjonsorganisasjon. Vi ønsker ikke fra sentralt hold å opprette et eget trossamfunn. Mennesker tilknyttet oss som melder seg ut av Dnk, har en rekke andre lutherske alternativer å melde seg inn i. Vi ønsker å oppmuntre og gi frimodighet til de som blir værende i Dnk, slik at medarbeidere i Dnk som deler vårt syn, ikke opplever at de blir stående alene. Vi ønsker like fullt å gi ryggdekning og støtte til de som ut fra egen overbevisning og lokale forhold finner å måtte melde seg ut. Virkeligheten oppleves ulik, og derfor har vi respekt for at også valgene blir forskjellige.
Når Normisjon region Agder har utredet muligheten for å etablere et eget trossamfunn i sin region, har det skjedd i en åpen og god dialog med sentralledelsen. De har som en selvstendig juridisk enhet full mulighet til å gjøre dette, og de gjør det ut fra et ønske om å kunne tilby en trossamfunnstilhørighet til Normisjonsfolk som går ut av Dnk. Hvis et slikt trossamfunn blir vedtatt i Agder, vil det også være åpent for mennesker med tilhørighet i Normisjon andre steder i landet.
For å virkeliggjøre vår visjon, trenger vi i Normisjon alle som identifiserer seg med vår profil og vårt oppdrag. Vi trenger både de som blir, og de som forlater Dnk. Vi har også i våre fellesskap mennesker som er innmeldt i andre kirkesamfunn, blant annet Den Evangeliske Lutherske Frikirke. Viktigere enn kirkemedlemskapet er det at vi står sammen om det viktigste: Jesus Kristus til nye generasjoner og folkeslag.
Innlegg av Dagen.
Tweet
Svar på dette innlegget
Registrer deg på dagensdebatt.no
FAKTA
Bli med i debatten!
For å kunne kommentere artikler på DagensDebatt.no - og for å kunne starte nye debatter, må du må være registrert - og innlogget - på Facebook
I tillegg må du registere deg som bruker av DagensDebatt.no. Trykk på «registrer deg» øverst til høyre på denne siden.
Her finner du de enkle debattreglene våre.
-----
TIPS OSS om saker / temaer du vil at vi i Dagen skal skrive om: redaksjonen@dagen.no
Få nyhetsbrev fra Vebjørn Selbekk:
«Hver dag sender jeg deg noen utvalgte saker og debatter som jeg mener at du bør lese! Klikk her for å melde deg på det daglige nyhetsbrevet»
-----
Ukentlig nyhetsbrev: Få noen av de viktigste nyhetssakene og debattene rett i epostkassen. Meld deg på her!
*** Prøv Dagen i 1 måned for bare 1 krone.
* Følg gjerne Dagen på Facebook
NØKKELORD
normisjon, misjon, trossamfunn, den norske kirke, anne birgitta langmoen kvelland, tormod kleiven, kirkemøtet, km17, km2017, bibelen, kirkesamfunn
RELATERT
Ekteskapet og kirkens enhet
KIRKEMØTET
Starter nytt kirkesamfunn i sør
ETTER KIRKEMØTET
Mener brudd med kirken blir naturlig konsekvens
likekjønnet vigsel
Homovigsel er et storbyfenomen
liturgiendring
Uenighet om samarbeid  med liberale prester
likekjønnet vigsel
MEST LEST
Konvertert til islam
Av: Jostein Sandsmark, Geilo
Hva etter dette livet?
Av: Odvar Omland
Noen ord om dørvokting
Av: Tor Berger Jørgensen, biskop emeritus
Vil splittelse komme?
Av: Kjell Sorsdal
Bedehusets framtid
Av: Bjarne Ydstebø
Hva lærer Frelsesarmeen?
Av: Solveig Egebakken
Kjærlighet er kjærlighet
Av: Eivind Bjørkgård
Norges Siste Sjanse Akkurat NÅ
Av: Eliakim Lysø
En vitenskapelig tilnærming til Gud
Av: Rolf Furuli
Hvor i Bibelen står det at homofile og lesbiske som lever i partnerskap er synd?
Av: Øivind Lindberg
Front Page
Redaksjonen
Tlf: 47 77 37 78
Faks: 55 55 97 20
Redaksjonen
Nettleder
Annonser
Tlf: 47 77 37 75
Faks: 55 55 97 40
annonse@dagen.no
Abonnement
Tlf: 47 77 37 76
Faks: 55 55 97 40
abonnement@dagen.no
Bli abonnent
Kundeservice
Tlf: 55 55 97 00
abonnement@dagen.no
Ansvarlig redaktør:
Vebjørn Selbekk
Konsernsjef:
Geir Morten Nilsen
Postadresse:
Postboks 2394 Solheimsviken,
5824 Bergen
Besøksadresse Bergen:
Fjøsangerveien 45,
5054 Bergen
Besøksadresse Oslo:
Rosenkrantzgate 21
0160 Oslo
Dagbladet Dagen AS
Grunnlagt 1919
Org.nr. 837 983 452 MVA
Alt innhold er opphavsrettslig beskyttet. Kopiering av materiale fra Dagen for bruk annet sted er ikke tillatt uten avtale. Dagen arbeider etter Vær Varsom-plakatens regler for god presseskikk. Dagen har ikke ansvar for innhold på eksterne nettsider som det lenkes til.
Redaksjonelle henvendelser og tips sendes til redaksjonen@dagen.no. Debattinnlegg sendes til debatt@dagen.no. Stoff til personaliaseksjonen sendes til mennesker@dagen.no.
Les våre generelle vilkår for tilsendt materiale. Vi bruker cookies.